จากหัวข้อที่ตั้งไปคราวก่อน คุณตอบว่าอาการปวดท้องน้อยไม่เกี่ยวกับโรคพิษสุนัขบ้า แต่เราก็ยังไม่หายกังวลTT เนื่องจากอ่านเจอในเว็บของสาธารณสุขว่า เริ่มแรกของผู้ที่ได้รับเชื้อจะมีไข้ต่ำ เจ็บคอ เบื่ออาหาร อ่อนเพลีย ต่อมามีอาการคัน มักเริ่มจากบริเวณแผลที่ถูกกัด แสบๆ ร้อนๆ แล้วลามไปส่วนอื่น บางคนคันมากจนกลายเป็นแผลอักเสบ มีน้ำเหลือง ผู้ป่วยชายบางรายอาจจะมีอสุจิหลั่งออกมาโดยไม่รู้ตัว ผู้ป่วยหญิงอาจจะพบว่ามีอาการปวดเสียว บริเวณหน้าท้องคล้ายกับจะมีประจำเดือน ซึ่งตรงกับอาการปวดเสียดท้องน้อยที่เป็นมา2อาทิตย์ของเราพอดี เลยอยากถามว่านอกจากอาการมีไข้ อ่อนเพลีย เบื่ออาหารแล้ว โรคพิษสุนัขบ้ามีอาการอื่นที่บ่งบอกอีกไหมคะ
สวัสดีค่ะ หากป่วยเป็นโรคพิษสุนัขบ้าจริง มักชีวิตภายในไม่เกิน 10 วัน ดังนั้นการที่มีอาการปวดท้องน้อยมา 2 สัปดาห์แล้ว โดยไม่มีอาการอื่นๆ เลย และหากยังทานอาหาร ดื่มน้ำ ทำกิจวัตรประจำวัน ทำงานต่างๆ ได้ตามปกติ และสามารถคุยโต้ตอบกับได้รู้เรื่องในขณะนี้ จึงไม่ใช่อาการของพิษสุนัขบ้าค่ะ